Goss voitti 2004 junioreiden maailmanmestaruuden pariajossa ja joukkuetakaa-ajossa Los Angelesissa sekä kansainyhteisön nuorten mestaruuden pisteajossa Bendigossa. Vuonna 2005 hän sai Los Angelesin MM-kilpailuissa pronssia joukkuetakaa-ajossa sekä voitti saman lajin Australian-mestaruuden ja Moskovan maailmancupkilpailun. Vuonna 2006 hän voitti joukkuetakaa-ajon maailmanmestaruuden Bordeaux'ssa. Lisäksi hän voitti saman lajin Australian-mestaruuden ja sai hopeaa Melbournen kansainyhteisön kisoissa.